
. vlranyérmes dicsőség 


Válogatott vetélkedőre voltam hivatalos. A hatodik 
kerület kulturális seregszemléjének aranyérmes kis- 
dobosai mutatták meg, mit tudnak. Hallottam igen szép 
verset és dalt, jelenetet, rajnyi kisdobos előadásában. 
Mégis nekem a Szinyei Merse utcai harmadikosok be- 
mutatkozása tetszett a legjobban. A szünet után kerül- 
tek sorra. Azzal kezdődött a műsoruk, hogy amíg a gye- 
rekek a szünetben Coca-colát ittak, megjelent két apuka 
és szerelni kezdett. Hatalmas vetítőgépet próbáltak ki, 
majd összenéztek, bólintottak, igen, minden készen. Ez- 
után magnót kapcsoltak be, állítottak a megfelelő sebes- 
ségre. Amikor ez is rendben volt, a gyerekek segítségé- 
vel tablókat helyeztek a falra. Ezeken a hatalmas fehér 
kartontáblákon látható volt mindaz, ami a négy évszak 
során az erdő-mező titkaival megismertette a harmadiko- 
sokat. Falevelek, képek az Állatkertből és közös kirándu- 
lásról. S mindez tavasszal, ősszel, télen. A nyár még 
hátra volt, hiszen a bemutató tavasz végén történt. Mű- 
sorukat közösen állították össze. Petőfi vers dicsérte az 
ősz szépségét, majd később zenei aláfestés idézte a tavasz 
zsongását. Köszönet a szép előadásért a harmadikosok- 
nak és annak a két édesapának, akik ilyen szép, zenés, 
vetítettképes előadáshoz hozzásegítették saját gyerme- 
keiket és a hallgatókat. Hadd szerepeljen itt mindkettő- 
jük neve: Müller Béla és dr. Dénes István. 


d mohikánok zászlója 


Kik azok a mohikánok? 


Aki szereti az indián könyveket és filmeket, az tudja: 
indián törzs, mely valaha Amerika területén élt. 

Én is megismerkedtem néhány mohikánnal. Ők vi- 
szont nyíregyháziak. A hetes számú általános iskolába 
járnak, és negyedikes kisdobosok. Egy esztendeje lettek 
mohikánok. Az történt ugyanis, hogy az akkor éppen 
búcsúzó nyolcadikosok közt volt egy ilyen nevű úttörő 
őrs. Csupa fiú volt benne, s nevükhöz méltóan, akár az 
igazi indiánok, ismerték a természetet, szabad idejüket 
kint töltötték a Geri dombon, a homokbánya feletti ré- 
szen. Akadályversenyeket tartottak, nyomot olvastak té- 
len a hóban, nyáron meg a fűben. Ismerték az állatok 
hangját, a madarak csicsergését, s tudták, mikor jelez ez 
veszedelmet. 

Szóval ezek az úttörő-mohikánok méltó utódot ke- 
restek. És találtak is! A kisdobos őrsnek Sólyom volt 
ekkor még a neve. Csupa fiú tartozott közéjük, szám- 
szerint tíznél is több. A nyolcadikos mohikán-fiúk őket 


választották. És év végén, amikor az iskolától, az úttörő- 
élettől búcsúztak, nekik adták át az őrsi zászlót: vörös 
alapon egy nyíl meg egy tomahawk. 

A történet tulajdonképpen be is fejeződött — még- 
sincs vége. Ugyanis a volt nyolcadikosok visszajárnak 
utódaikhoz. Mire ezeket a sorokat olvassátok, a nyíregy- 
házi kisdobosok Mohikán őrse már úttörő őrs lett. 
Ugyanis negyedik osztály végén úttörővé avatták őket. 
Remélem, akkor is olyan leleményes és vidám úttörő- 
mohikánok lesznek, mint amilyen kisdobosok voltak — 
s mint amilyenek azok voltak, akiktől a zászlót 
kapták! 


Idén tavasszal Kőszegen rendezték meg ezt a bajnok- 
ságot. Ország-világ tudomására hozzuk most a győztesek 
nevét: A fiúk iskolái közül első lett a pécsi Petőfi utcai 
általános iskola (vezető Horváth Imre tanár), második a 
debreceni Bocskai általános iskola (dr. Kasza Lajosné), 
harmadik pedig a szolnoki Koltói általános iskola (Varga 
Józsefné). 

A lányok iskolái közül első a dunaújvárosi Vasvári ál- 
talános iskola (Makrai Tiborné), második a pécsi Jókai 
úti általános iskola (dr. Tóth Endréné), harmadik a deb- 
receni Bocskai általános iskola (Fehér Csaba). 


Egyénileg a fiúk közül első lett Pataki András (27,85 


pont), második Gátos Attila, a harmadik -Molnárfi Tibor. 


Az első két helyezett a pécsi Petőfi iskolába, a harmadik 
pedig a debreceni Bocskaiba jár. 

A lányok közül a legjobb eredményt a dunaújvárosi 
Vasvári iskolába járó Kovács Andrea (27,35 pont) ért el, 
második pedig Juhász Márta lett, ugyancsak Dunaújváros- 
ból. A harmadik hely a debreceni Varga Saroltáé. 

Valamennyi részvevőnek további sikert kívánunk! 
Lehet, hogy a legjobbak nevével egyszer még országos 
felnőtt bajnokságon is találkozunk! 


(Kék nefelejes — 
el ne felegtad ! 


1. A nyár a pihenés, az erőgyűjtés, a szünet 
ideje. Két és fél hónap vár rád. Tőled függ, hogyan 
töltöd el! Készíts napirendet! Azonos időben kelj 
fel, segíts a házimunkában! Sportolj, szórakozz, 
olvass! 

2. Nyitott ablaknál reggelente tornázz! Tanulj 
meg úszni vagy kerékpározni! 

3. Készíts naplót a nyárról! Minden nap jegyezd 
fel legalább két mondatban, hogy mi történt. Fel- 
jegyzésed egészítsd ki ragasztással, vagy például, 
ha kirándulsz, préselt virággal, rajzzal, képeslap- 
pal! A szünidei naplót küldd el szerkesztőségünk 
címére 1972. szeptember 10-ig. A legjobban sike- 
rülteket jutalmazzuk! 


Hajlik az ág és zöld a határ. 
Itt van a nyár, hát itt van 

a nyár! 

Kirándulunk. De szép, de jó, 
ezüst tükör ott lent a folyó. 


Együtt a csapat, a sok gyerek, 
velük futok és velük megyek. 
Repül a labda, én szaladok! 
A rőzse lángja messze lobog. 


Szalonna sül, kenyér a kézben, 
az este lassan lépked a réten. 
Becsukódik a mák virága, 
tücsök ciripel csillagot várva. 


TASNÁDI VARGA ÉVA 


WÁGNER JÁNOS rajza 


lee ár) 


Vyári napló! 


A ,kék nefelejcs"-ben olvashattátok, hogy készítsetek 
naplót a nyáron, s majd küldjétek el szerkesztőségünk- 
nek. Hogy milyen is legyen ez a napló, annak a meg- 
könnyítésére közlünk most néhány részt Vértessy Ru- 
dolf bábonymegyeri pajtás két évvel ezelőtt írt feljegy- 
zéséből. Íme: 

, Június 26. 

Ma nádbuzogányt vágtunk a barátommal együtt. Amikor 
vívni kezdtünk vele, és a földre esett, széthullott egé- 
szen. Édesapa azt mondta, hogy ez nem nád, hanem gyé- 
kénybuzogány. 

Június 27. 

Vizet melegítettünk a betongyűrűben. Jót pancsoltunk 
benne. Este szalonnát sütöttünk és a sötétben nótáztunk. 
Erzsi, a szomszédék lánya, aki most végezte a nyolcadi- 
kat, megmutatta, hogyan kell nyársat készíteni. 

Június 28. 

Ma kint jártunk a pataknál. Rákot fogtunk. Sokat nevet- 
tünk azon, hogy hiába mondják azt, hogy a rák hátrafelé 
jár, a miénk mindig előre lépegetett..." 

És így folytatódik tovább Rudolf feljegyzése egy szép 
nyárról. Ilyen esemény általában mindenkivel történik. 
Kedves emlék lesz később, ha feljegyzitek, rögzítitek a 
múló napok eseményeit. 


JTigyelem! Tigyelem! 


jj 


Kedves Gyerekek! Tudatjuk. Veletek, hogy a KIS- 
DOBOS augusztusban nem jelenik meg, de ne na- 
gyon szomorkodjatok emiatt, mert szeptember- 
ben 32 oldalon dupla számot kaptok. A következő 
hónapban tehát ne keressétek a lapot az újság- 


árusoknál, számíthattok viszont arra, hogy az új 
iskolaéáv kezdetén megjelenő dupla szám nagyon 
sok érdekes és szép olvasni valót tartalmaz. 


A KISDOBOS Szerkesztősége 

Az iskolaidő befejezése előtt sok 
levelet kaptam a nyári tervekről. Mi 
valósult meg ezekből, mi történt 
azóta? 

Adorján Éva őrsvezető (Hidas, 
Kossuth u. 104.) arról írt, hogy az 
év végi bizonyítványban az őrs min- 
den tagjának ötöse lesz olvasásból. 
Ezt határozták, ebben segítik egy- 
mást már hónapok óta. Igazán nagy- 
szerű elhatározás! Az évzáró napján 
rátok gondoltam, sikerült-e a terve- 
tek? Azóta is várom leveléteket. 

Kelemen Zita negyedikes, króni- 
kás (Gödöllő, Felszabadulás tér 7.) a 
Manócska őrs tagja. Az ő elhatározá- 
suk a szünidőre vonatkozott. Akár- 
ki-akárhol lesz, megnézi a Manócska 
műsorokat, hogy még véletlenül se 
felejtkezzenek el egymásról. A gö- 
döllői parkban pedig kiválasztottak 
egy tisztást, ott tartják mindig az 
őrsi összejövetelt. 

Plátenik Tünde harmadikos kis- 
dobos (Nagykőrös, Névtelen u. 70.) 
tavaly ilyenkor azzal foglalkozott, 
hogy ,cicát, madarat és gazdátlan 
kiskutyust" gyűjtögetett a lakásukba. 
Sehogyse értette, hogy anyukája mi- 
ért nem örül ezeknek az akcióknak. 
Kíváncsi vagyok, az idén milyen terv- 
vel indult a vakációnak? És az is ér- 
dekel, hogyan látja ő maga a tavalyi 
dolgokat? 

Szinte látom-hallom, az iskolában 
úgy búcsúztak a gyerekek, hogy egy- 
más lelkére kötötték: írjál ám a szü- 
netben, gyakran írjál, különben örök 
harag. . .! Már éppen én is erre akar- 
talak kérni benneteket, de rögtön 
eszembe jutott jónéhány kifogás is, 
amit majd szeptemberben mondanak 
egymásnak a gyerekek. Hogy tudni- 
illik azért nem írtak mert: 

— annyi minden történt, hogy el- 
röpült a szünidő, 

— semmi se történt, nem volt mit 
írniok, 


4. 


— minek írjon az ember, amikor 
úszhat, napozhat, játszhat stb. 

Én az utolsó kifogást választanám! 
De mielőtt ti is ezt választjátok, és 
levél helyett ezt külditek a címemre, 
ajánlok valami mást! Én most ezennel 
megfogalmazok néhány levelet — 
csak alá kell írnotok és kész, mehet 
a posta! 


A mi őrsünk vándor-őrs lett a nyá- 
ri szünidőre. Aki éppen itthon van, 
azokból áll az őrs, és mindennap 
másik gyereknél találkozunk. Így 
mindennap más játékokkal játszha- 
tunk. A házigazda-gyerek állítja össze 
a napirendet. No és még az uzsonnát. 
Szüleink is megengedik a vándorlást, 
mert tudják, hogy jó helyen va- 


Mi a testvéremmel egyedül va- 
gyunk itthon, és ez nagyon érdekes. 
Eddig még sose engedték, mert ki- 
csik voltunk. Nagyon jól elszórako- 
zunk, például főzünk. És van mozi- 
bérletünk. Egyik nap a testvérem a 
parancsnok a lakásban, a másik nap 
én. Tegnap ajánlott levelet hozott a 
postás. Először írtam alá életemben 
a nevemet hivatalosan. A postás el- 
fogadta, mert kisdobos vagyok. 


Én a nagymamámnál nyaralok, min- 
dig is itt szoktam. Van nékem barát- 
nőm itt is, nem is egy. Az ő barát- 
nőik, vagyis az őrs befogad engem, 
és így együtt játszhatunk. Szívesen 
tanítom őket sakkozni, igaz ők meg 
horgolni tanítottak engem. Már min- 
denki horgolt a babájának kis sap- 
kát. 


) 


Én az unokatestvéreméknél nyara- 
lok. Nagyon jó itt, egész nap horgá- 
szunk. És még veszekszünk is, mert 
ő azt akarja, hogy mindig én fogjam 
a kukacot, a horgászbotot meg min- 
dig csak ő fogja. Aztán kibékülünk. 


Úszóiskolába járok. Úszni még 


nem tudok, de már le tudok ülni a 


medence aljára, és mégse iszom vi- 
zet. Néha még a szemem is kinyitom. 
Otthon a fürdőkádban gyakorolom 
ezeket. De az uszodában mégis jobb, 
mert ott néznek a többi gyerekek. 


Gyerekek! Persze a levelet csak az 
írhatja alá, akivel tényleg megtör- 
tént az, ami benne van. Merthogy — 
túl a tréfán — azért készítettem 
ezeket az , előregyártott leveleket", 
hogy néhány ötletet adjak: mivel, 
hogyan lehet eltölteni a szünidőt. 
Akinek más ötlete támad — annál 
jobb! Hosszú a vakáció — sok min- 
den belefér. Kívánom nektek, hogy 
gyönyörű legyen, olyan gyönyörű 
hogy az első kifogást mondjátok majd 
szeptemberben . . . egymásnak! Mert 
nekem azért csak írjatok! 


A litván kisdobosok GENYS című gyermeklapjának 
Ciukas — Malacka az egyik állandó figurája. Szöveg nél- 
kül is kitalálhatjátok mi történt a torkos Malackával, 
nyáron!? 


JÁTSZÓPAJTÁS ÜZENI : 


Tengeralattjáró 


Akár egy egész őrs játszhatja egy- 
szerre! Csípőig érő vízben egymás 
mögött kartávolságra, terpeszállás- 
ban sorakozzék az őrs. Adott jelre 
a legutolsó játékos nagy levegővétel- 
lel a víz alá bukik, és igyekszik a lá- 
bak ,alagútjában" egészen előreha- 
ladni. Közben tempózni, térd alatt 


a lábakba fogódzkodni szabad. 
Aki végigússza az alagutat, előre 
áll. Akinek nem sikerül, ott kell 
beállnia a sorba, ahol felbukkan 
a vízből. Nehezíteni lehet ra já- 
tékot úgy, hogy az úszó vigyen 
a kezében egy-egy kagylót, lab- 
dát vagy kavicsot. 


(A nemrég megjelent JÁTÉKOSKÖNYV-ből írtam ki, 
ahol sok ügyessségi játék leírását, akadályversenyt, tá- 
borozási játékot találhattok!) 


SZÉKELY DEZSŐ 


(d [A 
Kék a tó, 
Kék a tó, túl kék, 
ha én benne úsznék 
még kékebb lenne. 
Szemet vetne a tó 
ibolya-szememre. 


Kék a tó, túl kék, 

ha én benne úsznék 
még kékebb lenne. 
Vizéből öntenék 
tintásüvegembe. 


OSVÁT ERZSÉBET 


Tücsköm-prücsköm, 
csúnya dolog, 
egész nap a 

napot lopod! 
Átmuzsikálod 

a nyarat. 

Télen meg 
éhkoppon maradsz. 


— Miért naplopás 
ez, kérem? 
Muzsikus a 
mesterségem, 
zenél egész 
nemzetségem. 
Dicsőség ez, 

biz nem szégyen! 
Aki nyáron 
hallgat engem, 
talántélensemhagy 
cserben. 


HORVÁTH LAJOS 


Mandóka 


Szél szél szél 


Ág ág ág 

de micsoda ág 
lesz majd bimbó 
ingó-bingó 
lengő szép virág 


Lég lég lég 

de micsoda lég 
illatot ont 
virágból font 
májusi kerék 


Föld föld föld 

de micsoda föld 
zsendül rajta 

a gabona 
véges-végig zöld 
Ég ég ég 

de micsoda ég 
úszni jónak 
kerek tónak 
lecsöppen a kék 


de micsoda szél 
perdül-fordul 
tűzbe markol 
lángon is megél 


de micsoda tűz 
arcukba süt 
szalonnát süt 
lángot lángba fűz 


Hold hold hold 
de micsoda hold 


úgyis régen volt 


Nap nap nap 
de micsoda nap 
süsd csak süsd csak 


tópartján holnap 


fua Vers 


A fogarasi fagaras 
tarka-barka, madaras, 
csupa-csupa faragás, 
van rajta egy farakás, 
s rajta van a 

fogarasi fagarázs. 


Furi falu Fogaras, 
sok lakója bogaras — 

dobbal fognak madarat, 
s jól a fogukhoz verik a 
fogarasi fagarast! 


ki udod-e, mi az? Zizegő-zúgó 

zöld zuhatag? 

Nem, nem a Niagara. Annak a 
vize inkább fehérre válik, ahogy 
lezúdul a habzó víztömeg; és mo- 
rajlik, robajlik, üvölt, de nem zizeg. 

Ami zizeg is, zúg is, az a nyári 
erdők lombjának a zuhogó zöld 
áradata. 

Hogy is írta Illyés Gyula? 
Örvénylik, mint a víz árja 
százezer tölgy koronája; 
fut a tajték, száll a hullám 
egymillió makkfa csúcsán. . . 

S ha már az erdei találós kérdé- 
seknél tartunk, azt is megmond- 
hatnád, mi az: Öreg juhász fél- 
lábon áll, többet őriz ezer juhnál." 
" Eláruljam? Épp a tölgyfa. Az 
áll féllábon — mert hisz minden 
fa féllábon áll —, s az őrzi a maga 
ezernél több makkját, mint afféle 


öreg pásztor. 


Hogy a makk nem juh? Azt ne 
mondd, mert ha csak egy kis 
ügyesség szorult beléd, olyan szép 
négylábú, kétszemű, füles-farkas 
állatocskát tudsz készíteni az er- 
dőn összeszedett hasas makkok- 
ból, hogy csuda. Akár juhot, akár 
malacot, akár kecskét, akár kis- 


kutyát. 


ZIZEGŐ-ZÚGÓ 
ZÖLD ZUHATAGfáj 


Írta: VARGA DOMOKOS 
Rajzolta : SZŐNYI GYULA 


Hát azt tudod-e, meddig megy 
a nyúl az erdőbe? 

Csak a közepéig, mert onnan 
kezdve már nem befelé megy, 
hanem kifelé tart belőle. 

De azt bizonyára kitalálod, mi- 
lyen fából van a legtöbb az erdő- 
ben? Fordítva írom ide, a gyön- 
gébbek kedvéért: 

"(99yz 99193) 

Az viszont már egy kicsit foga- 
sabb kérdés: , Erdőben-berdőben 
picike kis feketék, jujjujjuj!" Pe- 
dig már téged is nem egyszer SZÚr- 
káltak-karmolásztak össze, gon- 
dolom, a hegyes kis fekete kö- 
kény- és egyéb tövisek. 

Na még egy utolsót: ,, Erdőben- 
berdőben vasfejű kutya ugat, mi 
az?" Az bizony a favágó fejsze, 
annak a csattogását lehet egy kis 
jóakarattal kutyaugatáshoz ha- 
sonlítani. 

Régente ugyanis leginkább fej- 
szével vágták-döntötték a fákat. 
Guba 


Janit, aki fát lopni ment egyszer 


Kivéve azt a nevezetes 


az erdőre, de a csúfolódó nóta sze- 
rint félt, hogy rajtakapják. Ezért 
nem mert zajt csapni, s , bicskával 
vágta a nyárfát, hogy ne hallják 
kopogását". 


Manapság már nem a jó éles 
fejszék, s nem is a kézi, hanem a 
motoros fűrészek segítenek lefek- 
tetni a legtöbb fát, végignyújtóz- 
tatni a földön. De a vékonyabb 
ágak levagdosása, lecsapkodása 
ma is a fejszések dolga, s a tűzi- 
fának szánt méteres ág- és törzs- 
darabokat szintén ők hasogatják 
el hosszában, úgynevezett hasáb- 
fává. 

Kemény munka ez, igazi férfi- 
minden  tiszte- 


munka, méltó 


letre. 

A. vasfejű kutyák így hát ma is 
fel-felugatnak a zizegő-zúgó er- 
dőkben, a lombok zöld zuhataga 
alatt. De mit szólnak ehhez az 
erdei vadak? 

Elhúzódnak egy kicsit távo- 
labb. Máskülönben nemigen za- 
vartatják magukat. Kivált nyá- 
ron, amikor a favágásnak csak az 
apraja folyik: nem a 25—30 mé- 
ter magas faóriásokat döntögetik 
a munkások, csupán a túl sűrű 
fiatal erdőkből , szedegetik ki" a 
fölösleges fákat. 

A nyár amúgy a bőség ideje: 
Az erdőn élő sokféle állat most 


csakugyan dugig lakhat minden 


jóval. 


Az erdők népe ilyenkor a leg- 
vidámabb, alig fér a bőrébe. Lesd 
csak meg a mókust! Máskor is 
fürgén futkos, de most valóságos 
kis bohócként ugrál az ágakon. 
Meg-megáll, körülnéz, aztán oly 
hirtelen iramodik fel egy-egy fa 
hegyébe, vagy röppen fáról fára, 
ághegyről ághegyre, mint egy 
szárnyatlan madár. Sokszor szem- 
mel is alig bírod követni. A legvé- 
konyabb gallyon is megcsimpasz- 
kodik, s már tornássza fel magát, 
rohan is tovább. Ültében ma- 
gasra csapja a farkát, futtában 
meg vígan lobogtatja maga után. 

A. fiatal, idei mókusok is kijár- 
nak már a családi fészekből, s ker- 
getőznek, rohangálnak: tanulják 
ők is a légtornász mesterséget. 

De a kis pelék sem maradnak 
mögöttük: nemegyszer csak a 
hátsó lábukkal kapaszkodva, fej- 
jel lefelé csüggve lendülnek át 
egyik ágról a másikra. 

A menyétkölykek nyár elején 
még inkább csak a vackuk közelé- 
ben hancúroznak, de már belőlük 
is kiüt a vadászősök vére, a földön 
és fán egyaránt villámgyorsan su- 


hanóké, cikázóké: együtt indul- 


8 


1 


nak nemsokára — anyjuk vezérle- 
tével — zsákmányszerző útjaikra. 

Egy csapatban járnak — szin- 
tén anyjukkal együtt — a tarka 
vadmalacok is, s kifogyhatatlan 
jókedvvel röfögnek, sivalkodnak, 
rebbennek széjjel, röftennek össze, 
turkálják a porhanyós földet, 
amit az előttük kocogó koca már 
felszántott nekik az orrával... 
Majd előre szaladnak, s az anyjuk 
oldalát túrják meg, jelezve, hogy 
szopni szeretnének, hisz ők még 
kicsik. . . 

Az őzgidákat, szarvasborjakat 
sem kell biztatni a bolondozásra: 
oly könnyedén szökdösnek, ugrál- 
nak, ügetnek, mintha semmi terhet 
nem hordana az a vékony lábuk- 
szára. 

Bár ilyenkor még a felnőtt 
szarvasokra is rá-rájön a tombol- 
hatnék, hiszen mozogniuk kell, 
nem tölthetik csak örökké a 
gyomrukat. . . 

De nemcsak a vadaknak jut ki 
ilyenkor a jóból, hanem az erdőn 
járó embereknek, emberfiaknak is, 
ha elég buzgó bóklászók, elég 
szorgalmas szedegetők. Június óta 


érik az illatos szamóca, de július- 


ban már a málna is piroslani kezd 
a napsütötte, meleg déli oldalak 
vágásaiban, majd a kampós tö- 
visű, szúrós szederbokrok is kínál- 
gatni kezdik fekete gyümölcsü- 
ket, amelytől olyan lesz a szád, 
mintha tintából nyaltál volna. 
Lelhetsz itt-ott vadegrest — kösz- 
métét — is, s ha van hozzá ked- 
ved, bőven belakhatsz a kissé 
kesernyés húsú madárcseresznyé- 
ből, vagy az éktelen savanyú 
csepleszmeggyből. A gombasze- 
dőkre is jó idő jár, főként meleg 
nyári esők után: a karcsú tönkű, 
dióillatú őzlábgomba, a messze 
sárgálló, kajszibarack szagú róka- 
gomba, a barna kalapú, de finom 
fehér húsú vargánya és társaik . 
sokfelé ütik fel fejüket, sokszor 
csak épp le kell hajolni értük. 
Igaz, hogy a gyilkos galóca és más 
mérges gombák is éppúgy kelletik 
magukat — van hát mire vigyáz- 
niuk a gyakorlatlan gyűjtögetők- 
nek, de a gombák változékony 
színe miatt még a tapasztalt régi 
erdőjáróknak is. 

Sok erdei gyógynövénynek szin- 
tén itt a szezonja: nyílik a piros 


dj ált sé őt. /ájb 
gyűszűvirág, a fehér. üröm, a 


komló, az erdei mályva... de a 
teának való cseresznyeszárat, sza- 
móca-, szeder- és málnalevelet, 
kakukkfüvet is mind begyűjthe- 
ted ilyenkor. A hársfa virágát 
viszont már nemigen: az június 
végére többnyire elvirít. 

Terítve az erdő asztala. Csak 
nem kell mindent megenned, amit 
találsz. Hisz nemcsak a bolond- 
gombák veszedelmesek, hanem 
például a nadragulya üde zöld 
levelei, feketés bogyói is. Isten 
ments, hogy rágcsálni kezdd őket! 
A bennük levő méreg kis adagban 
kitűnő orvosság a szívbetegek- 
nek, de ahhoz sem kell belőle 
sok, hogy halált okozzon. 


Még a vadaknak is van annyi 
eszük, hogy válogatnak. Pedig a 
szarvasok igazán elég sok zöldet 
befalnak napról napra. De a nad- 
ragulyát, farkasalmát még vélet- 
lenül sem legelik le. 

Augusztusra nő ki egészen a 
szarvasok agancsa, annak a he- 
lyébe, amit tél végén, tavasz ele- 
jén hullajtottak el. Eddig bőrös 
és bolyhos — barkás — volt az 


új agancs, ahogy ágasodott, bok- 


rosodott. Most már kész van, csak 


az elhaló bőrt, a puha bolyhokat 


kell lekoptatni róla. 


Csiszolódnak az agancsok... 
Fák törzsén dörzsölődnek, 
hegyesre horzsolódnak, 

bőrük alól kibukkan, 

szőrük alól kicsillan 

a félelmes, csupasz csont: 

hold fénye futkorászik, 

nap fénye nyargalászik, 

száz újdonsült agancson. 

A szarvasok a mi erdeink csont- 
koronás királyai. Igaz, csak amo- 
lyan földönfutó királyok, akik a 
légynek sem ártanak, a szúnyog- 
nak sem vétenek: csak füvön és 
lombon és són és vízen élnek. 

Sót ki is kell rakni nekik, 
amerre járnak-kelnek, mert ha 
nem jutnak hozzá, megsínylik. 
De ezzel törődnek a vadászok. 

A többit meg egyelőre megadja 
a nyár. Agancscsiszoló augusztus 
idején is tart még a bőség, telvén 
a bendők. 

De valami már van a levegőben, 
ami rosszat sejtet. Az énekesma- 
darak majdnem mind elhallgat- 
tak. A feketerigó sem füttyöget 
már a fák hegyén. A vörösbegy 


szerény dala szólal meg még néha, 


meg a maga , tit-tit-tit"-jét télen- 
nyáron, tavasszal-ősszel örökké 
hangoztató kis ökörszemé. 

Erős szelek zúgatják meg oly- 
kor a rengeteget. Micsoda fensé- 
ges-félelmes muzsika ! 

Egy szál fát fújhat, csapkod- 
hat, cibálhat a szél: hangot alig 
ad, ha csak gallya nem törik, ága 
nem szakad. De a fák soka, az 
erdő vadona már egy fuvallattól 
is megzizzen, megzendül, felzú- 
dul. 5 hát még a lombokat tépázó 
törzseket nyögető nyár végi sze- 
lektől! 

Gyakran esőt is hoz a feltámadó 
szél. Megkavarja a terebély fák 
ezer ága-bogán lengedező levele- 
ket, majd amikor elcsitul egy ki- 
csit: potyogni kezdenek a kövér 
cseppek. Verik a lombot, előbb 
ritkásan, aztán egyre sűrűbben. 
Ettől újabb zúgás támad fent a 
fák koronájában: újabb szólama 
hangzik fel a természet hatalmas 
zenekarának, oly erővel, hogy 
szinte szédülten hallgatja az em- 
ber. 


Szereti máskor nagynak hinni 
magát. Most érzi, hogy milyen 
kicsi. 

Mese 


a papírkosárban 


Írta és rajzolta: MARÉK VERONIKA 


(A paravánon megjelenik egy papírkosár. Néhány újság- 
lap áll ki belőle. Tamás és a kutya előbukkannak a papír- 


TAMÁS: 
KUTYA: 
TAMÁS: 


KUTYA: 
TAMÁS: 


KUTYA: 


kosár mögül.) 


Mit játsszunk, kiskutyám? 

Fogócskát! 

Nem akarom, unom már! Mit játsszunk, kis- 
kutyám? 

Bujócskát! 

Nem akarom, unom már! Mit játsszunk, kis- 
kutyám? 

Megmutatom, idesüss! (Lefekteti a papírko- 
sarat a paravánra, belemegy, aztán rögtön ki is 
masírozik, a fején egy papírcsákóval. Körbejár 
vele. Tamás is bemegy a papírkosárba, amikor 
kijön, az ő fején is csákó díszeleg.) 


TAMÁS, KUTYA: (Masíroznak) 


KUTYA: 
TAMÁS: 


KUTYA: 


TAMÁS: 


KUTYA: 


TAMÁS: 


KUTYA: 


TAMÁS: 


KUTYA: 


TAMÁS: 


KUTYA: 


TAMÁS: 


TAMÁS: 

HAL : 
TAMÁS: 

Egy, kettő, három, négy, 

Húzd ki magad, büszke légy! 

Négy, öt, hat, hét, 

Aki ügyes, nagyot lép! 

Tudod mit? Vezényelj, és én csinálom, amit 
mondasz. 

Jó! In-dulj! Állj! Balra át! Jobbra át! Hátra arc! 
In-dulj! Állj! (A kutya szót fogad.) 

Most én vezényelek. Jól figyelj! Vi-gyázz! In- 
dulj! Állj! Nem hallod? Állj! Jobbra át! Nem 
balra! Jobbra át! (Tamás összevissza csinálja.) 
In-dulj! Nem hallod? 

De hallom. Csak nem akarom csinálni. 

Miért nem? 

Mert én akarok vezényelni. 

Egyszer te, egyszer én! Így igazságos! 
Mondom, én csak vezényelni akarok és kész. 
Hogyisne! Még mit nem! 

Feleselsz velem? Menj innen, ne is lássalak! 
Ne is láss? Hát jó. Elmegyek, de aztán ne ke- 
ress! (A kutya bemegy a papírkosárba, s egy 
papírvitorláson hajókázik ki belőle. Lassan vé- 
gigúszik a paravánon.) 

Hohó! Állj meg, kutyám! Hová mégy? Gyere 
vissza! (A kutya nem felel. A vitorlás a jobb- 
szélen kiúszik, majd újra megjelenik, de a ku- 
tyát most nem lehet látni. A vitorlás vissza- 
úszik a papírkosárba.) 

Megszökött a kiskutyám! No nem baj. Játszom 
akkor egyedül. Egy, kettő, három, négy... 
(Megáll.) Nem jó. Ezt nem jó egyedül játszani. 
Kiskutyám, hova mentél? Csak nem ment vi- 
lággá ez a kis buta? Meg kell keresnem! De 
hol keressem? Hajóval ment el. Én is keresek 
egy hajót! (Beszalad a papírkosárba, s kiúszik 
egy kétkéményes hajó fedélzetén. Távcsővel 
néz körbe-körbe.) Nem látom sehol a kutyá- 
mat, sem a vízben, sem a földön, sem az égen. 
Segítséget kérek. Halló! Hol van egy hal? (A 
papírkosárból kiúszik egy hal.) 

Jól hallom, amit hallok? Hívtál? 

Kérlek, keresd meg a kiskutyámat! (A hal el- 
tűnik, majd felbukkan.) 

Láttam millió halat, de kutya nincs a víz alatt. 


Köszönöm, hal! (A hal eltűnik a papírkosár- 
ban.) Merre van egy madár? 

MADÁR: (Kiröppen a papírkosárból.) Itt vagyok. Hívtál? 
TAMÁS: Hívtalak: Kérlek, keresd meg a kiskutyámat! 
MADÁR: (Köröz egyet, aztán leszáll.) Láttam felhőt, kék 
eget, de kutya nincs a víz felett. 
Köszönöm, madár! (A madár berepül a papír- 
kosárba.) Ki segít nekem? Ki lát a madárnál 
messzebb, ki repül nála magasabbra? (A papír- 
kosárból kirepül berregve egy repülőgép.) 
REPÜLŐ: Felrepülök, messzeszállok, én akármit meg- 
találok! 
TAMÁS: Kérlek, keresd meg a kiskutyámat! 


REPÜLŐ: (Felszáll, köröz, azután visszajön.) Embereket 
láttam én, de kutya nincs a föld színén! 
Köszönöm, repülőgép! (A repülő visszaszáll a 
papírkosárba.) Forduljunk vissza, kis hajó! (A 
hajó visszafordul, megáll. Tamás kiszáll belőle. 
A hajó eltűnik a papírkosárban. Tamás bánato- 
san leül.) Ezt aztán jól megcsináltam! Most 
nincs kiskutyám! Pedig kerestem mindenütt: 
a víz alatt, a víz fölött és a földön. Hol nem 
kerestem még? (Körülnéz, meglátja a papír- 
kosarat.) A papírkosár! Ebben még nem ke- 
restem! Megnézem itt is! (Odamegy, és min- 
dent sorban kivesz a papírkosárból, leteszi a 
paravánra.) Kétkéményes hajó. Repülőgép. 
Madár. Hal. Vitorlás. Jaj, ezen szökött el az én 
barátom! (Nézegeti a vitorlást, mögé néz: a 
kutya vidám csaholással előbújik a vitorla 
mögül.) 

Itt vagyok, ragyogok, a hajóban kuksolok! 
Jól megijesztettél, kiskutyám! Azt hittem, vi- 
lággá mentél! 

Hát... ha mindig te akarsz vezényelni. . . 
Nem, nem! Egyszer én, egyszer te. És most 
rajtad a sor! 

Jaj de jó! Akkor játsszunk tovább! Figyelem, 
in-dulj! 

Egy, kettő, három, négy, 

Húzd ki magad, büszke légy! 

Négy, öt, hat, hét, 

Aki ügyes, nagyot lép! Irány — a papírkosár! 


TAMÁS: 


TAMÁS: 


KUTYA: 
TAMÁS: 


KUTYA: 
TAMÁS: 


KUTYA: 


(A mondókára mindannyian — a hajtogatott figurák is — 
elindulnak, körbemasíroznak, és belemennek a papír- 
kosárba. Tamás és a kiskutya kívülmaradnak, felállítják 
a papírkosarat, meghajolnak és eltűnnek mögötte. A pa- 
pírkosár lesüllyed, a játéknak vége.) 


Néhány jótanács: Ez a bábjáték valóban a , papírkosár- 
ban" van, hiszen eljátszásához nem kell más, csupán né- 
hány újság, két rajzlap, hurkapálcák vagy faágak és két 
nagy zsebkendő. 

Paraván: egy kifeszített pokróc vagy lepedő. 

Papírkosár: rajzlapból készül, akkora, mint az igazi, csak 
sík. 

Tamás, kutya: a rajzon láthatók. Fejük kb. 7-8 cm ma- 
gas. Tamás kezét befőttesgumi segítségével alakítjuk ki. 

Csákó: 1/, újságlapból készült dupla csákó. 

Vitorlás: 1 teljes (dupla) újságlapból hajtogatjuk. 

Hajó: 2 teljes újságlapot összeragasztunk, hogy elég nagy 
legyen. 

Távcső: 1/, újságlap, összecsavarva. 

Hal: 1/, újságlapból készült dupla csákó a feje, 1/, újság- 
lapból készült legyező a teste. 

Madár: 1/, újságlapból dupla csákót készítünk. Oldalára 
állítjuk, fejét le-, szárnyát felhajtjuk. Farka: 1/g újság- 
lapból készült legyező. 

Repülő: 1/, újságlapból készül. A félbehajtás után a szár- 
nyakat vízszintesre állítjuk. A repülőgép törzsét kü- 
lön is beleilleszthetjük. 

Az ábrákon az F betű azt jelenti, hogy hajtogatás köz- 
ben fordítsuk meg a papirost. 

Fontos, hogy minden papírból készült tárgyat hurka- 
pálcára — vagy faágra — erősítsünk, fűzőgép vagy ra- 
gasztó segítségével. Jó szórakozást! 


Írta: VARGA KATALIN 
Rajzolta : GÖRÖG JÚLIA 


Előzmény: 

Piskótáék hiába küldték Zűrt a 
Táltoshegyhez a varázsutasításért. 
Zűr, 


varázsutasítást útközben elvesz- 


a hivatásos bajkeverő a 
tette. Így nem tudták meg, hogy 
Kalamona hová vitte Dórót. Zűr 
mindössze azt tudta, hogy melyik 
napon találják meg. 


2. A HELYEK HÁZA 


— Klotild, a varázsköpenye- 
met! — szólt Piskóta a robotkecs- 
kének. — Megyünk a Helyek Há- 
zába! 

— A Helyek Házába? Jól meg- 

éz 
HONNAN? 

I. MELYIK NAPON TALÁLJÁK MEG DÓRÓT ? 


Kérdés: Mi hiányzik a második képen? Négy dolog. Kezdőbetűik- 
ből megtudod a választ. A megfejtést tedd félre decemberre! 


gondoltad? — kiáltottak a sziget- 
lakók. 

— Nincs más lehetőség. Tud- 
nunk kell, hol keressük Dórót! 

A Helyek Háza hasonlított a 
Szerkentyű-szigeti Idők Házára. 
Ugyanolyan tükörfala volt, s a 
tükör alján ott piroslott a három 
varázsgomb is: 

[J e ág 
Honnan? Hová? Hol? 

— Ő, hiszen ez roppant barátsá- 
gos! — mondta Pitt, és elmesélte, 
milyen érdekes ebéden vettek részt 
Fúrfaragnál az Idők Házában. 


A szigetlakók némán bólogat- 
tak. Végül Kalamáris törte meg 
a csendet: 

— A Helyek Háza veszélyes 
hely. Csak végső szükségben ke- 
ressük fel. 

— De gyerrrmekeim! — recseg- 
te a robotkecske. — Minek ez a 
felesleges ijesztgetés? Varrrázso- 
lunk, vagy nem? — Azzal Piskó- 
ta vállára terítette a varázskö- 
penyt. 

Piskóta búsan sóhajtott, és le- 
nyomta sorjában ahárom gombot. 


A tükörlapon három kép tűnt fel: 


ketrecben 


Pitt csodálkozva fordult Kala- 
márishoz: — Meglehetősen keve- 
set mutat ez a varázsfal. Azt, hogy 
Dórót a tengerből rabolta el Kala- 
! mona, eddig is tudtuk. 

— Hogy ide hozta Palintára, 


Kalamárisnak igaza volt: a 
Helyek Háza veszélyes meglepe- 
téseket szerzett Dinónak. Szeren- 
csére a varázslat éppen akkor ért 
véget, amikor Dinó a tányéron 
kucorgott, vagyis az óriás már 
nem tudta bekapni. Dinó ismét 
a Helyek Házában találta mágát. 
Piskóta pedig a képekből megfej- 
tette, hogy hol van most Dóró. 
Hogyan? Gondosan megnézte a 
varázslat képeit, felírta sorjában 
azokat a főneveket, amelyek a 
ragokhoz illettek. Végül azok kez- 
dőbetűit összeolvasta. 


szintén tudtuk — folytatta Patt. 
— De mit jelent a ketrec? — 
hördült fel Dinó. 
— Azt jelenti, hogy fogságban 
van — felelte Piskóta. — Kár elége- 
detlenkednetek. Az igazi válasz 


Készítsd el a megfejtést te is. 
Hogy könnyebb legyen, minden 
egyes rag elé pontosan annyi 
pontot írtunk, ahány betűből 
áll az oda illő főnév. A tizedik 
szónál a kezdőbetűt is megad- 
tuk. 


Egy tengeren öt szigetem. 
t szigeten egy-egy váram. 
Minden váron öt-öt bástya. 
Minden bástyán öt katona. 
Katonákon aranypáncél. 
Sisakjukon két-két dísztoll. 


Hány toll van a katonákon? 


csak most következik. Most tudjuk 
meg, hogy hol is van az a ketrec. 

Azzal lenyomta a varázsgombo- 
kat. A tükörfal megnyílt. Erős 
forgószél támadt. Felkapta Dinót, 
és az óriások birodalmába vitte. 


6... ra 


Beküldendő: 3. képregényből 


a kipontozott főnevek és azok 
kezdőbetűiből nyert helynév. 
4. Hol? (Találós kérdés) Decem- 
berre eg: 1. kérdés : 
. Előző havi megfejtések: 
4.: Elefántot, Lámpát, Var- 
jút, Esernyőjét, Szakállat, Te- 

jet, Ibolyát — elveszti. 6. Mi-. 

A nyári időszakban úgy gondoljuk minden kisdobos 
eljut víz mellé, legyen az tó, folyó, patak vagy akár egy 
fürdőzésre is alkalmas kubikgödör. Víz mellett pedig 
mindenképpen eszetekbe fog jutni: csónakot, hajót, vi- 
torlást kellene építeni. A hajóépítésnek sok fokozata 
van, most a legeslegegyszerűbbekkel, a mindenki által 
percek alatt elkészíthető vízijárművek készítésével fog- 
lalkozunk. Anyagunk is az ott, a helyszínen található nö- 
vényekből kerül ki. 

Elsőnek nézzük a , nádlevél versenyvitorlás" készítését. 
Tépjetek le egyetlen levelet egy nádszálról, s azt kés 
hegyével vagy akár körömmel, a tövénél hasítsátok be (1.). 
Fűzzétek bele a levél hegyét a résbe, tépjétek le, vagy 
vágjátok le a kinyúló levélhegy felesleges részét, s egy 
megroppantással hajlítsátok meg a levelet körülbelül egy- 
harmadánál (2.). Ha óvatosan vízre helyezitek a kicsiny 
hajócskát, bizonyos, hogy azonnal útnak indul, mert íve- 
sen hajló levélvitorlájával a legkisebb szelet is megérzi. 
A víz alá lenyúló részecske mint uszony, vagy mint kor- 
mány működik, ezért a hajó mindig úgy áll be a szél- 
irányhoz képest, ahogy a legjobb. Négy-öt ilyen kis vi- 
torlást egyszerre indítva izgalmas versenyt rendezhettek. 

Ha van nád a közelben, érdemes néhány vastagabb 
szálból , katamarán" vitorlást építeni; így nevezik a 
Csendes-óceán bennszülöttei kéttestű hajóikat. Kata- 
maránunk teste két, legalább arasznyi, hosszanti nád- 
darabból áll (3. ábrán , H"), amelyet keresztben két fele- 
akkora, náddarabból hasított keresztléc (, K") köt össze. 
A keresztlécek élesre faragott végeit a , H" darabokon 
hasított résekbe szorítsátok be. Fontos, hogy a ,H" 
ússzon a víz. tetején, ezért kiválasztásánál vigyázzatok, 
hogy közepére két bütyök közé eső zárt náddarab, ,lég- 
tartály" kerüljön, s a keresztléceket ne ebbe a részbe 
hasítékozzátok bele. 

A két náddarab egyik végének függőleges hasításába 
kis fém-, vagy műanyag lemezkét szorítsatok (4.), kor- 
mánylapátnak. Első végükre függőlegesen felfelé álló egy- 
egy árbocrudat (,Á") erősítsetek, a két árbocra pedig 
rajzlapvitorlát tegyetek (,, V"). Katamaránotok szépen fut 
a vízen (5.)! 

Sásból, gyékényből (6. ábra , GY") , beigli" módjára 
összetekerve készítsetek hajót. A tekerést kb 10 cm-nyire 
visszatört egyenes darabbal kezdjétek, elöl hegyesre, 
hátul tompavégűre alakítgatva közben. Időnként tüskék- 
kel, nádszilánkokkal tűzzétek a meneteket egymáshoz. 
Ha a szál elfogy, toldani kell újjal. Két ilyen formát egy- 
másra tüskézve, s ugyanígy kormányosfülkét is rátéve (7.), 
utóbbit nádból faragott radarernyővel (,,R") letűzve ha- 
mar kész a. hajó. A kémények is nádból, a kormánylap 
valamilyen lemezből legyen. 


FERKAI LÓRÁNT 

KÖRBE-KÖRBE: Írjuk be az alábbi meghatáro- 
zásokat a körszeletekbe kívülről befelé. Helyes 
megfejtés esetén a külső körben egyik nagy köl- 
tőnk neve olvasható — 1. Kenyeret süt. 2. Me- 
zőgazdasági eszköz 3. Egészséges ital 4. Évszak 
5. Ebédet készít 6. Fehérnemű 7. Zokog 8. Üz- 
letben vásárolható 9. Égitest 10. Ének 11. Szagló- 
szerv 12. Ollós állat 


RÉSZLETKÉRDÉS: Az oldalt látható részletek közül melyik található meg 
a három figurán, és hol? 


TERÍTETT ASZTAL: Az itt látható élelmiszerek, illetve tár- 
gyak mind két szótagból állanak, amelyeket alább ABC-sor- 
rendben közlünk. Állítsuk össze ezekből a rajzok jelenté- 
sét: AL, BA, BÁSZ, BOR, HÁR, JÁS, KA, KE, KOL, KÖR, 
LA, LE, MA, NÁL, NÁN, NYÉR, PE, PO, RE, REC, SÓ, TA, 
TÁ, TE, TEK, TO, TOR, VES, VIL 


PIROS BETŰREJTVÉNYEK. 


Megfejtési határidő: július 20. 
A megfejtéseket küldjétek erre a címre: Kisdobos 
szerkesztősége Budapest, XI., Bertalan Lajos utca 26. 


A jobb felső sarokban látható színes háromszöget vág- 
játok le és ragasszátok rá a megfejtést tartalmazó leve- 
lezőlapra. Aki mind a négy rejtvényt jól megfejtette és 
megírta címét, osztályát, az képeslapot kap. A kisdobo- 
sok 6, az úttörők 12 levelezőlap beküldése után kapnak 
könyvjutalmat. Arra kérünk benneteket, a rejtvényeket 
ne vágjátok ki a lapból, hanem írjátok vagy rajzoljátok le. 

A képeslapok küldését októbertől megszüntetjük, mi- 
vel újrendszerű rejtvényjutalmazásra térünk át. Addig 
igyekezzetek a 6—12 lapot begyűjteni! 


A júniusi rejtvények helyes megfejtése: 


Betűrejtvény: 1. konty, 2. gyertya, 3. szatyor, 4. 
szutykos, 5. kártya, 6. fátyol, 7. fütyül, 8. ketyeg, 9. ku- 


tya, 10. batyu, 11. latyak. Képrejtvények: rozmaring, 
bojtorján, nőszirom. Fürdőhely: Balatonfüred. Sza- 
badkézi rajzok: kézimunka, kézelő, kézbesítő, kéz- 
fogás, kézenállás. 

